
A V I Z

asupra proiectului de Lege pentru aprobarea Ordonanţei de urgenţă a Guvernului nr.169/2000 privind transmiterea, cu plată,  a unui imobil din proprietatea Societăţii Comerciale “Fast Service Electronica” S.A. în proprietatea Episcopiei Ortodoxe Române a Covasnei şi Harghitei.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.169/2000 privind transmiterea, cu plată,  a unui imobil din proprietatea Societăţii Comerciale “Fast Service Electronica” S.A. în proprietatea Episcopiei Ortodoxe Române a Covasnei şi Harghitei, trimis cu adresa nr.59 din 12 februarie 2001, înregistrată sub nr.252/XVIII/11 din 12 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14 februarie 2001.



Membrii comisiei au examinat Ordonanţa de urgenţă a Guvernului nr.169/2000 supusă aprobării, expunerea de motive la proiectul de lege şi avizul favorabil al Consiliului Legislativ nr.1090/04.10.2000.



În urma dezbaterilor, membrii comisiei au hotărât, cu majoritate de voturi,  avizarea favorabilă a proiectului de lege, în forma  adoptată de Senat la  5 februarie 2001.

În raport de obiectul şi conţinutul său, proiectul de lege face parte din categoria legilor organice. 

